Μπορούμε να χωρίσουμε τις ψευδείς ή κακόβουλες ειδήσεις σε **τρεις μεγάλες κατηγορίες** ανάλογα με τον τρόπο που δημιουργούνται και τον τρόπο που χρησιμοποιούνται:

**ΨΕΥΔΕΣ**

**ΠΡΟΘΕΣΗ ΠΡΟΚΛΗΣΗΣ ΒΛΑΒΗΣ**

**Αποπληροφόρηση**

**(Misinformation)**

**Παραπληροφόρηση**

**(Disinformation)**

**Κακόβουλη**

**Παραπληροφόρηση**

**(Malinformation)**

- Ψευδής σύνδεση

- Παραπλανητικό περιεχόμενο

- Πλαστό περιεχόμενο

- Περιεχόμενο με παραποίηση πηγής

- Παραποιημένο περιεχόμενο

- Κατασκευασμένο περιεχόμενο

- (Ορισμένες) Διαρροές

- Παρενόχληση

- Ρητορική μίσους

**Αποπληροφόρηση (Misinformation)**: Πρόκειται για ειδήσεις/πληροφορίες οι οποίες είναι μεν ψευδείς όμως δεν δημιουργούνται επίτηδες με σκοπό την πρόκληση βλάβης αλλά προέρχονται από κακή αξιολόγηση ή μη επιβεβαίωση πηγών, λάθος ενημέρωση, κακή διατύπωση ή κακή επεξήγηση γεγονότων.

**Παραπληροφόρηση (Disinformation)**: Πρόκειται για ψευδείς ειδήσεις/πληροφορίες οι οποίες δημιουργούνται επίτηδες (χρησιμοποιώντας εντελώς ψευδές περιεχόμενο ή, παραποιώντας αληθές περιεχόμενο ή χρησιμοποιώντας ως βάση κάποια αληθή στοιχεία) με σκοπό είτε οικονομικά οφέλη είτε χειραγώγηση της κοινής γνώμης για πολιτικούς λόγους.

**Κακόβουλη Παραπληροφόρηση (Malinformation)**: Πρόκειται για δημοσιοποίηση ειδήσεων/πληροφορίών (που βασίζονται σε πραγματικά γεγονότα), οι οποίες μπορεί να αφορούν ένα άτομο, έναν φορέα/οργανισμό ή ένα κράτος και οι οποίες διαρρέονται με στρατηγικό στόχο να προκαλέσουν βλάβη (συνήθως στη φήμη ή την αξιοπιστία) του ατόμου/φορέα/κράτους. Συχνά περιλαμβάνουν ρητορική μίσους και παρενόχληση.